CELEX: 62015CB0446
Language: hu
Date: 2016-11-10 00:00:00
Title: C-446/15. sz. ügy: A Bíróság (kilencedik tanács) 2016. november 10-i végzése (a Fővárosi Közigazgatási és Munkaügyi Bíróság [Magyarország] előzetes döntéshozatal iránti kérelme) – Signum Alfa Sped Kft. kontra Nemzeti Adó- és Vámhivatal Kiemelt Adó- és Vám Főigazgatóság (Előzetes döntéshozatal — A Bíróság eljárási szabályzatának 99. cikke — Adózás — Hozzáadottérték-adó — 2006/112/EK irányelv — Levonási jog — Megtagadás — A számlázott szolgáltatások tényleges nyújtójának nem minősülő számlakibocsátó — Az adóalanyra háruló ellenőrzési kötelezettségek)

27.2.2017   
            
            
               HU
            
            
               Az Európai Unió Hivatalos Lapja
            
            
               C 63/5
            
         A Bíróság (kilencedik tanács) 2016. november 10-i végzése (a Fővárosi Közigazgatási és Munkaügyi Bíróság [Magyarország] előzetes döntéshozatal iránti kérelme) – Signum Alfa Sped Kft. kontra Nemzeti Adó- és Vámhivatal Kiemelt Adó- és Vám Főigazgatóság
   (C-446/15. sz. ügy) (1)
   
   ((Előzetes döntéshozatal - A Bíróság eljárási szabályzatának 99. cikke - Adózás - Hozzáadottérték-adó - 2006/112/EK irányelv - Levonási jog - Megtagadás - A számlázott szolgáltatások tényleges nyújtójának nem minősülő számlakibocsátó - Az adóalanyra háruló ellenőrzési kötelezettségek))
   (2017/C 063/07)
   Az eljárás nyelve: magyar
   
      A kérdést előterjesztő bíróság
   
   Fővárosi Közigazgatási és Munkaügyi Bíróság
   
      Az alapeljárás felei
   
   
      Felperes: Signum Alfa Sped Kft.
   
      Alperes: Nemzeti Adó- és Vámhivatal Kiemelt Adó- és Vám Főigazgatóság
   
      Rendelkező rész
   
   A közös hozzáadottértékadó-rendszerről szóló, 2006. november 28-i 2006/112/EK tanácsi irányelv rendelkezéseit úgy kell értelmezni, hogy azokkal ellentétes az a nemzeti gyakorlat, miszerint az adóhatóság azon okból tagadja meg valamely adóalanytól a számára nyújtott szolgáltatások után fizetendő vagy megfizetett hozzáadottérték-adó levonásához való jogot, hogy nem tekinthetők hitelesnek az e szolgáltatásokra vonatkozó számlák, mivel e számlák kibocsátója nem lehetett az említett szolgáltatások tényleges nyújtója, kivéve ha anélkül, hogy az adóalanytól olyan ellenőrzéseket követelnének meg, amelyeket nem köteles elvégezni, az objektív tényezőkre figyelemmel megállapításra kerül, hogy ezen adóalany tudta, vagy tudnia kellett volna, hogy az említett szolgáltatások hozzáadottértékadó-csalás részét képezik, aminek vizsgálata a kérdést előterjesztő bíróság feladata.
   
      (1)  HL C 381., 2015.11.16.